# Overslag for masse import af Brugere fra CSV fil

Roskilde d. 11.02.2016

Administratormenuen vil få tilføjet et link, som "Masseoprettelse"

Linket er kun synlig til brugere, der har en bestemt rolle (brugerstyring)

Linket fører til en side med en formular.

Formularen tillader brugeren at vælge en fil i sin computer og uploade den.

Filen tjekkes for, at det er en csv fil og parses for et prædefineret antal "kolonner"

Hvis den overholder kravene vil den blive gennemgået, række for række, og hver række data vil blive tjekket for krav til de enkelte felter:

* Mailadresser vil blive tjekket for at de er velformede
* Andre felter vil også blive gennemgået for Drupals krav til brugernavne og andre tekster.
* Manglende felter vil ikke blive accepteret med mindre de er valgfrie

Når alle brugerne er gennemgået vil en besked fortælle, om der er rækker (og hvilke), som ikke kan accepteres, hvorved filen skal rettes og operationen gentages, ellers vil brugerne blive tilføjet.

Den uploadede fil kasseres.

De nye brugere modtager en standard velkomstemail. Vi skal aftale om det er bedst at emailen indeholder et automatisk genereret password eller slet ingen password. Brugeren får et link til deres profil så de kan ændre/oprette det uanset.

Alternativt kan man sende en velkomstemail til disse brugere med en customiseret tekst (aftalt på forhånd ved arbejdets udførelse). Dette kræver noget ekstra arbejde, som er prissat til 800,-.

Pris for denne udvidelse: 4.400,- (5.200,- med customiseret tekst)

Tillæg til årlig support drift og vedligeholdelse 400,- (50% rabat) (480,- med customiseret tekst)

Alle priser er uden moms.

## Overslag for registrering af kontingent

**Status**

Vi har et felt som brugeren selv kan sætte, som angiver brugerens intention om at være betalende (aktivt medlem).

**Ønske og muligheder**

Vi mangler muligheden for:

* at registrere hvornår en person har betalt kontingentet, ergo om personen er berettiget til sine handlinger på hjemmesiden.

Hvis vi implementerer dette bl.a. med en rolle **"kontinget betalt"** kan vi opnå flere ting:

* Listen "medlemsudskrift" kan nemt få tilføjet et ekstra filter "kontingent betalt", som kun viser de medlemmer som har betalt kontingentet eller de medlemmer som ikke har betalt.
* At åbne op for de handlinger på hjemmesiden, som er baseret på, at personen har betalt sin kontingent. Omvendt at forhindre en person som ikke har vedligeholdt sine betalinger at udføre handlinger på hjemmesiden, som kun tillades i kraft af disse betalinger. Betaling er en forudsætning for, at de roller personen har, må udføres.

For eksempel: Redaktøren har redaktør rollen, men hvis redaktøren ikke har betalt sin kontingent må han/hun ikke udnytte denne rolle på hjemmesiden. I stedet for at fjerne denne og alle de andre roller fra personen med det samme, kan man nøjes med at fjerne denne "kontingent betalt" rolle.

På denne måde kan dette filter træde til stort set automatisk.

Det sidste, som skal være på plads, er en måde at aktivere denne rolle, der tager udgangspunkt i betalingsdatoen. Jeg har afklaret, at det skal være en kasserer eller anden rolle som gør dette aktivt.

Da dette nok bliver en af de grundliggende ting i systemet, også i betragtning af, at man på længere sigt ønsker et on-line betalingsystem, planlægger jeg dette som en relativt veludbygget funktion. Det er i øvrigt svært at forestille sig, hvordan man overhovedet ville kunne opnå dette, uden de beskrevne tilføjelser i databasen, brugerprofil osv.

**Detailudførsel**

Der oprettes nogle ekstra tabeller i databasen:

kontinget\_aar: aar\_id, aar (tekst beskrivelse), frist (dato)

kontingent\_betalinger: betal\_id, aar\_id, uid (int, Drupals brugerid), betal\_dato

betal\_status: aar\_id, status (int), begrundelse (text)

M**edlemsudskriften tilpasses** på en sådan måde, at man kan sortere brugerne, så kun de aktive brugere, der mangler at betale, vises.

Et **link** bliver tilføjet i tabellen (man kan ændre linket til brugernavn til dette formål) som fører til den enkelte **brugers profil**

Profilen får tilføjet et **faneblad** med en **formular** med:

* Valg af kontingentår på et gardinmenu (indeværende år forudvalgt. Efter ændring af valget vises betalingsfrist og andre oplysninger vedrørende dette år)
* betalingsdato: år og måned er forudvalgt, dagsdato tastes ind
* status: vælges (mulighederne er: ikke betalt [default], ikke i orden, betalt)
* begrundelse: tekstfelt, ikke obligatorisk

Samme formular giver mulighed for at redigere de indtastninger, som er foretaget tidligere. Tilføje og redigere muligheden er forbeholdt en bestemt rolle.

Når en bruger får en status som ikke er "betalt", bliver rollen "kontingent betalt" fjernet fra brugeren. Dermed er brugeren frataget adgang til enhver funktion, som er forbeholdt betalende medlemmer, herunder især de specifikke foreningsfunktioner.

**Profilens ejer** ser fanebladets indhold kun i ikke redigerbar tilstand (tilkøb af valgfri ekstra funktion).

**Automatik**

I databasen skal hvert år tilføjes en ny definition for kontingentår.

Dette kan nemmest (og billigst) gøres automatisk via et **cronjob** (modsat en manuel indstilling i en ny konfigurationssektion).

Man kan have den regel, at en betaling er gyldig indtil datoen for næste års betalingsfrist.

På denne måde slipper man for hvert år, manuelt at definere start og slutdato og betalingsfrist for kontingentåret (se i øvrigt længere fremme under "Vigtig detalje").

Cronjobbet vil hvert år på en bestemt dato oprette næste års definition i databasen (års\_id, betalingsfrist som dato og fritekst-beskrivelse af året).

Når betalingsfristen er udløbet vil et til cronjob tjekke indeværende års status for hvert aktive medlem. Hvis statuset er koblet til et tidligere års kontingentbetaling (dvs. at medlemmet ikke er af kassereren/bogholderen blevet sat som betalende i år), vil cron-jobbet sætte status automatisk til "ikke betalt" og samtidigt fjerne brugerens "kontingent betalt" rolle.

Cron jobbet ændrer ikke status for betalinger som *er* defineret for indeværende år. Dette sker kun manuelt.

**Vigtig detalje**

Jeg forestiller mig at denne cronjobskørsel kun er en sikkerhedsforanstaltning. Det normale er at bogholderen udfører tjekket inden fristens udløb.

Man kan f.eks. have to frist: én officielt, som bogholderen arbejder efter, og én nogle dage senere, som er dér hvor cron kører og automatisk fjerner tilladelsen fra de ikke betalende.

Det kan måske også være en fordel, at have disse to frister i foreningens vedtægter.

### Økonomisk tilbud

For det beskrevne system til registrering og visning af betalingsstatus:

Pris for denne udvidelse: 10.500,-

Pris for tilkøb af visning af betalingsstatus for medlemmer 1.500,-

Tillæg til årlig support drift og vedligeholdelse 1.050,- (50% rabat) uanset valg af tilkøb

Alle priser er uden moms.

Mvh. Paolo Nesti Poggi